text: Í gjár var dagurin, har TB og FC Suðuroy høvdu avtalað at leika ársins seinna venjingardyst. Fyrri dysturin endaði 3-1 til TB við Stórá, men spenningurin er altíð stórur, tá grannarnir seta hvøjum øðrum stevnu.
text: #000001
text: Løtuna fram ímóti hálvleikinum, sat TB á tí mesta. Spælið gleið væl, verjan stóð væl og dúgliga varð roynt eftir málinum hjá FCS. Tað kom tó bert tað eina málið í fyrra hálvleiki.
text: #000005
text: Í seinna hálvleiki gjørdist tað enn greiðari, at TB var betra liðið. Tó, FC Suðuroy er ikki fyri ongum. Unga liðið spælir fínan fótbólt og fer uttan iva at verða millum uppflytingarkandidatarnar. TB er tó væl betri fyri enn grannarnir í ár. Í seinna hálvleiki komu Eirikur, Koffy og Signar inn, meðan Carl, Adu og so ein triðji, ið eg tíverri ikki minnist her, dagin eftir. Adu megnaði tó at skora enn eitt mál, eftir eina sera góða avlevering frá Ragnari Joensen. Bólturin varð lagdur høgt inn fyri, har Adu, hóast ikki av hægstu monnum, var hægstur og “snittaði” bóltin víðari yvir høvdinum á Heina í málinum hjá vágbingum. Eitt sera gott mál!
text: #000006
text: Sum heild hevur liðið verið í stórari framgongd seinastu vikurnar. Kapping er um plássini og tað tykist sum um hugburðurin er tann besti í mong ár. Nýggju leikararnir hava verið eitt gott íkast til liðið og hava verið ein styrkur. Tó havi eg hug til at nevna okkara egna Teit Justinussen, sum í gjár var einastandandi á vøllinum. Hann kempaði sum um tað galt FM. Ta einu ferðina setti hann alla verjuna hjá FCS av og tað var uppá eitt hangandi hár at hann ikki fekk bóltin innum. Ein fantastiskur innsatsur av unga trongisvinginum!
text: #000009